هولند، آمریکا رهبرلیگی سوریه‌ده رژیم هدفلرینه قارشی هاوا عملیاتینا آنلایش گؤسترسک ده سوریه‌دکی ساواش اوچون حلّین یالنیز دانیشیق‌لار ماساسیندا ائدجگینی بیلدیریب.
هولند خارجی ایشلر باخانی بلاک، آمریکا، اینگیلیس و فرانسانین اسد رژیمینه قارشی عملیاتینی قیمتلندیریب.
بلاک،
هولند‌ین بوتون تلاشی بیرلشمیش میللت‌لر امنیت شوراسی واسطه‌سیله آتشکسین تامین ائدیلمه‌سی، اینسانی یاردیمین چاتدیریلماسی و سئچیمیمیز اولان باریشی گلمه‌سی‌دیر. سوریه‌دکی هدف‌لرین بومبالانماسینا آنلاییش گؤسترسک ده سوریه‌دکی ساواش اوچون حلّ یالنیز دانیشیق‌لار ماساسیندا ائده‌جک‌دیر" ایفاده‌لرینی ایستیفاده ائتدی.
گؤزلنیلن عملیاتین موجود شرایطده اوزرینده یاخشی دوشونولموش و اویغون اولدوغونو بیل‌دیرن بلاک، روسیایا یول‌لارین آچیق اولماسی لازیم اولدوغونو ساووندو.
آمریکا، بؤیوک بریتانیا و فرانسانین سوریه رژیمینه قارشی سالدسیری چرچیوه‌سینده، پایتخت دمشق یاخینلیغیندا شیمیایی سیلاح آراشدیرما مرکزی، حمص‌ون غربینده یئر آلان شیمیایی سیلاح آنباری ایله شیمیایی سیلاح‌لارلا علاقه‌لی قوموتان‌لیق مرکزی‌نین وورولدوغو آچیقلانیب.
